smcproject/ml-wiki-sentences huggingface dataset:
ദക്ഷിണപൂർവേഷ്യൻ ഭാഷാകുടുംബത്തിൽ പെടുന്ന ഖമർ ഭാഷയിൽ പാലിയുടേയും സംസ്കൃതത്തിന്റേയും സ്വാധീനം കാണാനുണ്ട്.
പല പദങ്ങളുടേയും മൂല സംസ്കൃതധാതു എളുപ്പത്തിൽ കണ്ടെത്താനാവും.
ഇന്ത്യയുമായി കരവഴിയായും കടൽവഴിയായും ഉളള സമ്പർക്കങ്ങളാവണം ഹിന്ദു - ബുദ്ധമതങ്ങളും ആചാരങ്ങളും പ്രചരിക്കാൻ കാരണമായത്.
ഇന്ന് ജനങ്ങളിൽ സിംഹഭാഗവും ബുദ്ധമതവിശ്വാസികളാണ്.
ഫുനാൻ സാമ്രാജ്യം (എ.ഡി. 100-600)
ഇന്നത്തെ കംബോഡിയയും, തായ്‌ലാന്റ് , വിയറ്റ്നാമും ഭാഗികമായി മ്യാന്മറും അടങ്ങിയിരുന്ന ഫുനാൻ സാമ്രാജ്യം ഇന്തോചൈനയിലെ ആദ്യത്തെ സാമ്രാജ്യമാണത്രെ.
ആറു നൂറ്റാണ്ടുകളോളം ദക്ഷിണപൂർവ്വ ഏഷ്യയിൽ നിലനിന്ന ഈ ഹിന്ദു-ബുദ്ധ സാമ്രാജ്യത്തെപ്പറ്റിയുളള വിവരങ്ങൾ ചൈനീസ് സ്രോതസ്സുകളിൽ നിന്നാണ് ലഭ്യമായിട്ടുളളത്.
അക്കാലത്തെ പ്രമുഖ തുറമുഖപട്ടണമായ ഫുനാൻ കാരണമാവും സാമ്രാജ്യത്തിനും ആ പേരുണ്ടായതെന്ന് അനുമാനിക്കപ്പെടുന്നു.
മൂന്നു മുതൽ ഏഴു ശതകങ്ങൾ വരേയുളള ചൈനീസ് രേഖകളിൽ മാത്രമേ ഫുനാൻ സാമ്രാജ്യത്തെപ്പറ്റിയുളള സൂചനകളുളളു.
ഫുനാൻ ചൈനീസു പേരാണ്, അത് ഏത് ഖമർ പദത്തിന്റെ തദ്ഭവമാണെന്ന് കൃത്യമായി തെളിയിക്കാനായിട്ടില്ല.
ഫുനാൻ രാജാക്കന്മാരുടെ അധികാരം ക്ഷയിക്കാൻ തുടങ്ങിയപ്പോൾ ചെൻലാ വംശത്തിലെ സേനാനികൾ, ചിത്രസേനന്റെ നേതൃത്വത്തിൽ ഫുനാൻ തലസ്ഥാനത്തെ കൈയടക്കിയെന്നും അവസാനത്തെ ഫുനാൻ രാജാവ് രുദ്രവർമ്മൻ തെക്കോട്ടേക്ക് പാലായനം ചെയ്തെന്നും ചൈനീസ് രേഖകളിൽ കാണുന്നു.
ഫുനാനിൽ നിന്ന് ചെൻലയിലേക്കുളള അധികാരക്കൈമാറ്റം, രാജവംശത്തിലെ രണ്ടു തായ്വഴികൾ തമ്മിലുളള അധികാരവടംവലിയുടെ പരിണാമമാകാനും മതി.
ചെൻല എന്നതും ചൈനീസു പേരാണ്.
ഈ സാമ്രാജ്യത്തിന്റെ അതിരുകളെപ്പറ്റിയും കൃത്യമായ അറിവുകളില്ല.
ചൈനീസു രേഖകൾ പ്രകാരം ചിത്രസേനന്റെ സഹോദരൻ ഭവവർമ്മനാണ് ആദ്യത്തെ രാജാവായി സ്ഥാനാരോഹണം ചെയ്തത്.
പല്ലവ ചാലൂക്യ രാജാക്കന്മാരുമായി ചെൻല ഭരണാധികാരികൾ നിരന്തര സമ്പർക്കത്തിലേർപ്പെട്ടിരുന്നു.
വിയറ്റ്നാം , ലാവോസ് , തായ്‌ലാന്റ് എന്നീ അയൽരാജ്യങ്ങളിലേക്കും ചെൻല സാമ്രാജ്യം വ്യാപിച്ചു.
കുറച്ചുകാലത്തേക്ക് ചെൻലയുടെ തലസ്ഥാനമായിരുന്ന, ശ്രേസ്താപുരം ഇന്ന് ലാവോസിലെ ചമ്പാസക് പ്രവിശ്യയിൽ ഉൾപ്പെടുന്ന ലംഗ്-ക്യാ-പോപോ എന്ന മലക്കു സമീപമായിരുന്നെന്ന് ചൈനീസ് രേഖകളിൽ കാണുന്നു.
ഈ പേര് ലിംഗപർവ്വതം എന്നതിന്റെ ചൈനീസ് രൂപാന്തരമാണെന്ന് അനുമാനിക്കപ്പെടുന്നു.
ഈ മലയുടെ ഇന്നത്തെ പേര് വാറ്റ് ഫൂ.
, , പിന്നീട് ഇശാനവർമ്മനാണ് (ഭരണകാലം 616-635 AD.) പുതിയ തലസ്ഥാനം ഇശാനപുരത്തേക്ക് ( ഇന്നത്തെ സമ്പോർ പ്രെയ് കക്) മാറ്റിയത്.
ജയവർമ്മൻ ഒന്നാമൻ (ഭരണകാലം 657-681) ഈ വംശത്തിലെ ഏറ്റവും പ്രശസ്തനായ രാജാവായി അറിയപ്പെടുന്നു.
ജയവർമ്മൻ ഒന്നാമനു ശേഷം സാമ്രാജ്യം ക്ഷയിച്ചു, പല ഭാഗങ്ങളും ജാവ കേന്ദ്രമാക്കി ഉയർന്നു വന്ന ശൈലേന്ദ്രരുടെ അധീനതയിലായി.
ഖമർ സാമ്രാജ്യം (എ.ഡി 800–1600)
ഒമ്പതാം നൂറ്റാണ്ടോടെ പടിഞ്ഞാറൻ കംബോഡിയയിലെ അങ്കോർ തലസ്ഥാനമാക്കി ഖമർ സാമ്രാജ്യം രൂപം കൊണ്ടു.
ജയവർമ്മൻ രണ്ടാമൻ ആണ് ഇതിനു തുടക്കമിട്ടത്.
ദേവരാജ എന്ന സ്ഥാനപ്പേരോടെ ജയവർമ്മൻ രണ്ടാമൻ സിംഹാസനമേറി.
, ഇന്ദ്രവർമ്മൻ ഒന്നാമനും (877–89) പുത്രൻ യശോവർമ്മൻ ഒന്നാമനും (889 – 910) ഈ രാജവംശത്തിലെ പ്രധാനപ്പെട്ട രാജക്കന്മാരായിരുന്നു.
1112-ൽ സ്ഥാനമേറ്റ സൂര്യവർമ്മൻ രണ്ടാമനാണ് അങ്കോർ വാട്ടിന് രൂപകല്പന നല്കിയത്.
ജയവർമ്മൻ ഏഴാമന്റെ (ഭരണകാലം 1181- 1218) വാഴ്ചക്കാലം ഖമർ സാമ്രാജ്യത്തിന്റെ സുവർണകാലമായി കണക്കാക്കപ്പെടുന്നു , , .
അതിനു ശേഷം രാജവംശത്തിലെ അധികാര തർക്കങ്ങളും അയൽക്കാരായ ആയുത്തായ് ഗോത്രത്തിന്റെ ആക്രമണങ്ങളും നെൽകൃഷി നിലനിർത്തിയിരുന്ന ജലസേചന സംവിധാനത്തിന്റെ തകർച്ചയും കാരണം സാമ്രാജ്യം ശിഥിലമായി.
കാംബുജവംശം പിടിച്ചു നിന്നുവെങ്കിലും 1431-ൽ തായ് ആക്രമണത്തെ തുടർന്ന് അംങ്കോർ കൈവിട്ടുപോയതോടെ ഖമർ പൗരപ്രമുഖർ തെക്കൻ പ്രദേശത്തേക്ക് പലായനം ചെയ്തു.
ഈ സമയത്താവണം നോം പെന്നിൽ പുതിയ തലസ്ഥാനം സ്ഥാപിക്കപ്പെട്ടത്.
1596-ൽ സ്പാനിഷ്-പോർട്ടുഗീസ് സൈന്യങ്ങളുടെ സഹായത്തോടെ അധികാരം വീണ്ടെടുക്കാൻ അന്നത്തെ നാമമാത്ര ഖമർരാജാവ് സത്ത ശ്രമം നടത്തിയെങ്കിലും അതു വിജയിച്ചില്ല.
ഇരുണ്ട കാലഘട്ടം (1600- 1860)
15 മുതൽ 19 വരെയുള്ള നൂറ്റാണ്ടകൾ കംബോഡിയൻ ചരിത്രത്തിലെ ഇരുണ്ട ഘട്ടമാണ്.
ഈ കാലഘട്ടത്തിൽ തായ്‌ലാന്റ് , വിയറ്റ്നാം എന്നിവടങ്ങളിലെ രാജാക്കന്മാരുടെ അധികാരമത്സരത്തിന്റെ വേദിയായി കംബോഡിയ.
ഇക്കാലത്ത് സ്പാനിഷ് , പോർച്ചുഗീസ് പര്യവേക്ഷകരും ക്രിസ്തുമത പ്രചാരകരും കംബോഡിയയിലെത്തി.
മെക്കോങ്ങ് ഡെൽറ്റ കയ്യടക്കിയ വിയറ്റ്നാംകാർ കംബോഡിയക്കാരെ വിയറ്റ്നാം സംസ്കാരം സ്വീകരിക്കാൻ നിർബന്ധിതരാക്കി.
കൂടുതൽ പ്രദേശങ്ങൾ ഖമറുകൾക്ക് നഷ്ടമാകാൻ തുടങ്ങിയതോടെ ഖമർ രാജാവായ നൊരോദം (ഭരണകാലം 1860-1904) അയൽശക്തികളിൽ നിന്ന് രക്ഷനേടാൻ 1864-ൽ ഫ്രഞ്ചുകാരുമായി സംരക്ഷണക്കരാർ ഒപ്പുവെച്ചു.
ഫ്രഞ്ചു കോളനി വാഴ്ചയിലേക്കാണ് ഇത് നയിച്ചത്.
ഇരുപതാം നൂറ്റാണ്ടിൽ ഫ്രഞ്ച് അധിനിവേശം (1860–1954)
തായ്-വിയറ്റിനാമീസ് ആക്രമണങ്ങളിൽ നിന്ന് ഖമർ രാജ്യത്തിന്റെ അതിർത്തികൾ സംരക്ഷിക്കാനെത്തിയ ഫ്രഞ്ചുകാർ താമസിയാതെ ആഭ്യന്തരകാര്യങ്ങളിൽ കൈകടത്താൻ തുടങ്ങി.
1884-ൽ പുതുക്കിയെഴുതിയ ഉടമ്പടിയനുസരിച്ച് കംബോഡിയ ഫ്രഞ്ചു കോളനിയായി പരിണമിച്ചു.
നരോദമിന്റെ പിന്ഗാമികളായ ശിശോവത്തും (ഭരണകാലം 1904–27) മണിവോംഗും (ഭരണകാലം 1927–41) നാമമാത്ര രാജാക്കന്മാരായി ഭരണമേറ്റു.
മണിവംഗന്റെ മരണശേഷം പത്തൊമ്പതുകാരനായ നരോദം സിഹാനുക് രാജകുമാരനെ ഫ്രഞ്ചുഭരണാധികാരികൾ രാജാവാക്കി വാഴിച്ചു.
നരോദം സിഹാനുക് ഫ്രഞ്ചുകാരുടെ ചൊല്പടിക്കു വഴങ്ങാത്തവനായിരുന്നു.
രണ്ടാം ലോകമഹായുദ്ധവും വിയറ്റ്നാമിലേയും ലവോസിലേയും കലാപങ്ങളും ദക്ഷിണപൂർവ്വരാജ്യങ്ങളിലെ ഫ്രഞ്ചു ആധിപത്യത്തിന് വെല്ലുവിളിയായി ഭവിച്ചു.
കംബോഡിയ: സ്വാതന്ത്ര്യവും സിഹാനൂകിന്റെ ഭരണവും (1954–1970)
1954 മെയ് മാസത്തിൽ നടന്ന ജനീവ സമ്മേളനം കംബോഡിയയുടെ സ്വാതന്ത്ര്യം അംഗീകരിച്ചു.
പക്ഷെ ആഭ്യന്തര പ്രശ്നങ്ങൾ കംബോഡിയയെ വല്ലാതെ കുഴക്കി.
പിതാവായ നരോദം സുരമരിതിന് സിംഹാസനം ഒഴിഞ്ഞുകൊടുത്ത് സിഹാനൂക് രാഷ്ട്രീയത്തിലിറങ്ങി.
1955-ൽ നടന്ന പാർലമെന്റ് തിരഞ്ഞെടുപ്പിൽ സിഹാനുകിന്റെ പാർട്ടി സകല സീറ്റുകളും കരസ്ഥമാക്കി.
അടുത്ത 15 വർഷക്കാലം സിഹാനുക് കംബോഡിയയുടെ അനിഷേധ്യ നേതാവായി തുടർന്നെങ്കിലും, ആഭ്യന്തരപ്രശ്നങ്ങൾ വീണ്ടും തലപൊക്കി.
അമേരിക്കയെ തീരെ വിശ്വാസമില്ലാതിരുന്നതിനാൽ സിഹാനൂക്കിന്റെ ചായ്‌വ് ചൈനയോടും ഉത്തര വിയറ്റ്നാമിനോടും വിയറ്റ്കോംഗുകളോടുമായിരുന്നു.
ഈ ചായ്‌വ് കംബോഡിയയിൽ ഇടതുപക്ഷ പ്രസ്ഥാനം ഖമർ റൂഷ് (ചുവപ്പു ഖമർ) പുഷ്ടിപ്പെടുന്നതിന് സഹായകമായി.
ഖമർ റൂഷ് എന്ന പേരു നല്കിയതുതന്നെ സിഹാനൂക്കാണ്.
, സമൂഹത്തിൽ പിളർപ്പുകളുണ്ടായി.
സംഗതികളെ വഷളാക്കിയത് സിഹാനൂക്കിന്റെ സിനിമാക്കമ്പം കൂടിയായിരുന്നു.
1970-കളിൽ സിഹാനൂകിനെതിരെ വലതുപക്ഷ ശക്തികൾ സംഘടിക്കാൻ തുടങ്ങി.
സൈന്യം മുഖ്യമായും വലതു പക്ഷത്തായിരുന്നു.
1970 മാർച്ച് 18-ന് സൈന്യാധിപൻ ലോൻ നോളും ശിശോവത് സിറിക് മാതക് രാജകുമാരനുും ചേർന്നു രാഷ്ട്രീയ അട്ടിമറി നടത്തി.
സിഹാനൂക് സ്ഥാനഭൃഷ്ടനാക്കപ്പെട്ടു, മരണശിക്ഷയും വിധിക്കപ്പെട്ടു.
ആ സമയത്ത് ഫ്രാൻസ് സന്ദർശിക്കുകയായിരുന്ന സിഹാനൂക് ബെയിജിംഗിൽ അഭയം തേടി.
അവിടെ ഒളിവിൽ കഴിയവെ, ഖമർ റൂഷ് പ്രസ്ഥാനവുമായി സഖ്യത്തിലേർപ്പെട്ടു.
കംബോഡിയയിലെ പൊതുജനം എന്നും രാജാവിനോട് അനുഭാവം ഉളളവരായിരുന്നു, അവർ കൂട്ടത്തോടെ ഖമർ റൂഷിലേക്ക് ആകർഷിതരായി.
രാജാവിനെ സഹായിക്കാനാണത്രെ അവർ കമ്യുണിസ്റ്റുകാരായത്.
സിഹാനൂക് കംബോഡിയൻ രാഷ്ട്രീയ രംഗത്ത് വീണ്ടും പ്രത്യക്ഷപ്പെടുകയുണ്ടായി.
ഖമർ റൂഷിന്റെ വാഴ്ചക്കാലത്ത് അവരുടെ കൈപ്പാവയായും പിന്നീട് 1993-ൽ പൊതു തിരഞ്ഞെടുപ്പിനു ശേഷം രാജവാഴ്ച പുനഃസ്ഥാപിക്കപ്പെട്ടപ്പോൾ രാജാവായും.
ആരോഗ്യപ്രശ്നങ്ങൾ കാരണം 2004-ൽ സ്ഥാനത്യാഗം ചെയ്തു.
അവസാന വർഷങ്ങൾ ബെയിജിംഗിലാണ് കഴിച്ചു കൂട്ടിയത്.
2012 ഒക്റ്റോബർ 15-ന് നിര്യാതനായി.
ഖമർ റിപ്പബ്ലിക്: ലോൻ നോളിന്റെ വാഴ്ചക്കാലം (1970–1975)
അമേരിക്കൻ പിന്തുണയോടെയാണ് ലോൻ നോൾ രാഷ്ടീയ അട്ടിമറി നടത്തിയതെന്നു പറയപ്പെടുന്നു.
കംബോഡിയയെ ആസ്പദമാക്കി ദക്ഷിണ വിയറ്റ്നാം സർക്കാറിനെതിരെ സംഘടിച്ചു നിന്ന വിയറ്റ്കോംഗുകളേയും ഉത്തരവിയറ്റ്നാം സൈനികരേയും കംബോഡിയയിൽ നിന്നു തുരത്തുകയായിരുന്നത്രെ നിഗൂഢ ലക്ഷ്യം.
ഖമർ റൂഷ് പ്രസ്ഥാനത്തെ ഉന്മൂലനം ചെയ്യണമെന്ന് ലോൻ നോളും ആഗ്രഹിച്ചു.
ആ ഉദ്ദേശ്യം പൂർത്തീകരിക്കാനാവണം 1970 ഏപ്രിലിൽ അമേരിക്കയുടേയും ദക്ഷിണ വിയറ്റ്നാമിന്റേയും സൈന്യങ്ങൾ കംബോഡിയയിലെ ഉൾപ്രദേശങ്ങളിലേക്ക് തളളിക്കയറിയപ്പോൾ ലോൻ നോൾ തടസ്സം നിന്നില്ല.
വിയറ്റ്നാം സൈന്യവും ഖമർ റൂഷ് സൈനികരും ചെറുത്തു നിന്നു.
1970 – 75 വരേയുളള അഞ്ചു കൊല്ലങ്ങളിൽ കംബോഡിയയിലെ ജനജീവിതം ആകെ താറുമാറായി.
ഗ്രാമപ്രദേശങ്ങളിൽ ബോംബുവർഷവും യുദ്ധങ്ങളും നിത്യസാധാരണമായി.
ലക്ഷോപലക്ഷം ജനങ്ങൾക്ക് ജീവൻ നഷ്ടപ്പെട്ടു, അനേകം പേർക്ക് അംഗവൈകല്യം സംഭവിച്ചു.
ലോൻ നോളിനെതിരെ വർദ്ധിച്ചു വന്ന ജനക്ഷോഭം ഖമർ റൂഷിന് സഹായകമായി ഭവിച്ചു.
1975 മേ ഒന്നിന് നോം പെൻ ഖമർ റൂഷിന്റെ അധീനതയിലായി.
അതിന് ഏതാണ്ട് രണ്ടാഴ്ച മുമ്പുതന്നെ ലോൻ നോൾ കംബോഡിയയിൽ നിന്ന് ഒളിച്ചോടി, അമേരിക്കയിൽ അഭയം തേടിയിരുന്നു.
1985 നവംബർ 7ന് കാലിഫോർണിയയിൽ വെച്ച് ഹൃദ്രോഗം മൂലം മരണമടഞ്ഞു.
ഡമോക്രാറ്റിക് കംപൂച്ചിയ: ഖമർ റൂഷ് അധികാരത്തിൽ (1975–79)
ഖമർ റൂഷ് പ്രസ്ഥാനത്തിന് നേതൃത്വം നല്കിയ പോൾ പോട്ട് പ്രധാനമന്ത്രി പദമേറ്റു.
രാഷ്ട്രത്തിന് പുതിയ പേരു കിട്ട് ഡമോക്രാറ്റിക് കംപൂച്ചിയ.
കംബോഡിയൻ സമൂഹത്തെ മാവോയിസ്റ്റ് മാതൃകയിൽ കാർഷിക സഹകരണ സമൂഹമാക്കികയായിരുന്നു പോൾ പോട്ടിന്റെ ലക്ഷ്യം.
അതിനായി ആബാലവൃദ്ധം ജനങ്ങളെ പട്ടണങ്ങളിൽ നിന്ന് ഗ്രാമപ്രദേശങ്ങളിലേക്ക് മാറ്റി.
പൂജ്യത്തിൽ നിന്നു തുടങ്ങി ( സീറോ ഇയർ) പുതിയ കൊല്ല വർഷമാരംഭിച്ചു.
കറൻസിയും തപാൽ സർവീസും റദ്ദാക്കി.
രണ്ടാഴ്ചയിലൊരിക്കൽ ബെയിജിംഗിലേക്കുളള വിമാനസർവീസൊഴികെ മറ്റു വിദേശസമ്പർക്കങ്ങളൊക്കെ മുറിച്ചു മാറ്റി.
കംബോഡിയ പുറംലോകത്തിന് അപ്രാപ്യയായി.
രാജ്യത്തിനകത്തെ എതിർപ്പുകളെ അടിച്ചമർത്താനായി പോൾ പോട്ട് ശുദ്ധീകരണ പ്രവർത്തനമാരംഭിച്ചു.
ഇത് ലോകത്തെയാകമാനം അന്ധാളിപ്പിക്കുന്ന രക്തച്ചൊരിച്ചിലിലും നരഹത്യയിലും കലാശിച്ചത്.
ഇതിന് അന്ത്യം കുറിച്ചത് 1979-ലെ വിയറ്റ്നാമീസ് ആക്രമണമാണ്.
പോൾ പോട്ടിന്റെ സൈന്യം വിയറ്റ്നാമീസ് വംശജരുടെ നേരേയും ആക്രമണം തുടങ്ങിയതാണ് വിയറ്റ്നാമിനെ അരിശം കൊളളിച്ചത്.
ഈ ആക്രമണത്തെത്തുടർന്ന് ഖമർ റൂഷ് പ്രസ്ഥാനം കംബോഡിയൻ വനാന്തരങ്ങളിൽ അഭയം പ്രാപിച്ചു.
അവിടെ താവളമടിച്ച്  രണ്ടു ദശാബ്ദക്കാലത്തോളം കംബോഡിയയുടെ രാഷ്ട്രീയസാമൂഹ്യ മേഖലകളിൽ ഹിംസാപ്രവർത്തനം നടത്തിക്കൊണ്ടേയിരുന്നു.
പീപ്പിൾസ് റിപ്പബ്ളിക് ഓഫ് കംപൂച്ചിയ: വിയറ്റ്നാമിന്റെ മേൽനോട്ടത്തിൽ (1979–1989) കംബോഡിയൻ അതിർത്തിയിലെ ശത്രു താവളങ്ങൾ ; 1979-1984
വിയറ്റ്നാമിന്റെ മേൽനോട്ടത്തിൽ കംബോഡിയക്ക് പുതിയ പേരും ( പീപ്പിൾസ് റിപ്പബ്ളിക് ഓഫ് കംപൂച്ചിയ, PRK) പുതിയൊരു പാർട്ടിയും (കംബോഡിയ പീപ്പിസ് പാർട്ടി, CPP ) ഭരണകൂടവും ലഭിച്ചു.
വിയറ്റ്നാമിനോടു കൂറുപുലർത്തിയിരുന്ന പഴയ ഖമർറൂഷ് പ്രവർത്തകരായിരുന്ന, ഹുൺ സെന്നും ഹെങ് സമ്രിനും ആയിരുന്നു പാർട്ടിയുടേയും ഭരണത്തിന്റേയും തലപ്പത്ത് .
തുടർന്നുണ്ടായ ആഭ്യന്തരകലാപങ്ങൾ കംബോഡിയയുടെ കൃഷിയേയും വിളവെടുപ്പിനേയും കാര്യമായി ബാധിച്ചു.
എതിരാളികൾക്ക് ഉപയോഗപ്പെടരുതെന്ന് ദുരുദ്ദേശത്തോടെ ഓരോ ഗ്രൂപ്പും നെൽശേഖരങ്ങളും വിളഞ്ഞുനിന്ന പാടങ്ങളും കത്തിച്ചു ചാമ്പലാക്കി.
വിളയിറക്കൽ തടസ്സപ്പെട്ടു.
അരിയടക്കമുളള അവശ്യസാധനങ്ങളുടെ ക്ഷാമം രൂക്ഷമായി അനുഭവപ്പെട്ടു തുടങ്ങി.
ഐക്യരാഷ്ട്രസഭ ഭക്ഷണമെത്തിക്കാൻ മുൻകൈയെടുത്തു.
പക്ഷേ വിതരണസമ്പ്രദായത്തിലെ ചോർച്ചകൾ  ഒളിപ്പോരുകാരായ ഖമർറൂഷിനും അനുകൂലമായി ഭവിച്ചു.
അവരുടെ ചെറുത്തുനില്പ് കൂടുതൽ ശക്തമായി.
ഗറില്ലകളെ പുറത്തു ചാടിക്കാനായി  വിയറ്റ്നാം സുദീർഘവും വ്യാപകവുമായ കുഴിബോംബുകെണി വിരിച്ചു.
K-5 എന്നറിയപ്പെട്ട ഈ കെണി കംബോഡിയ തായ് അതിർത്തി അടച്ചുകെട്ടാനുളള ഉദ്യമമായിരുന്നു.
വിയറ്റ്നാം അധിനിവേശത്തിനെതിരായി നരോദം സിഹാനൂക്കിന്റെ നേതൃത്വത്തിൽ സ്വതന്ത്ര നിഷ്പക്ഷ ദേശീയ മുന്നണി ( Front Uni National pour un Cambodge Indépendant , Neutre , Pacifique, et Coopératif ), സംഘടിച്ചു.
FUCINPEC എന്ന ചുരുക്കപ്പേരിൽ അറിയപ്പെട്ട ഈ മുന്നണിയിലെ മുഖ്യ ഘടക കക്ഷി ഖമർ റൂഷിന്റെ കംബോഡിയൻ ഡെമോക്രാറ്റിക് പാർട്ടി ( DK ) യാണെന്ന വസ്തുത എല്ലാവരും 	 സൗകര്യപൂർവ്വം വിസ്മരിച്ചു.
വിയറ്റിനാമിനെതിരെ പൊരുതാനായി അമേരിക്ക FUCINPEC മുന്നണിക്ക് പ്രതിവർഷം 150 ലക്ഷം ഡോളർ നല്കിയിരുന്നത്രെ .
ഏറിവരുന്ന അന്താരാഷ്ട്രീയ സമ്മർദ്ദം മൂലം 1989-ൽ വിയറ്റനാം കംബോഡിയയിൽ നിന്ന് ഒഴിഞ്ഞുപോകാൻ നിർബന്ധിതരായി.
FUCINPEC ദുർബലമായ CPP സർക്കാറിനുനേരെ   നേരെ ആക്രമണം അഴിച്ചു വിട്ടു.
ഐക്യരാഷ്ട്ര സഭയുടെ അനുരഞ്ജനശ്രമങ്ങൾ, പാരീസ് ഉടമ്പടി, UNTAC , (1989 – 1993)
കംബോഡിയയിലെ ആഭ്യന്തരസമരങ്ങൾ അവസാനിപ്പിക്കാൻ ഐക്യരാഷ്ട്രസഭ വീണ്ടും മുന്നോട്ടു വന്നു.
അമേരിക്ക , ഫ്രാൻസ് , റഷ്യ , ചൈന , ബ്രിട്ടൻ എന്നിവരുടെ അനുരഞ്ജനശ്രമങ്ങളാൽ കംബോഡിയയിലെ സർക്കാരും വിപക്ഷ കൂട്ടുകെട്ടും ഒത്തുതീർപ്പിലെത്തി.
, പക്ഷെ ഖമർറൂഷ് അവസാന നിമിഷത്തിൽ, FUCINPEC – ൽ നിന്ന് തെറ്റിപ്പിരിഞ്ഞു.
UNTAC ( United Nations Transitional Authority in Cambodia ) ഭരണനിർവഹണത്തിന്റെ മേൽനോട്ടം വഹിച്ചു, കംബോഡിയയിൽ സമാധാനപൂർണമായ തെരഞ്ഞെടുപ്പിനുളള അന്തരീക്ഷം സൃഷ്ടിക്കാനുളള ചുമതലയും ഏറ്റെടുത്തു.
കിംഗ്ഡം ഓഫ് കംബോഡിയ (1993 – 1998) രാജവാഴ്ച, രാഷ്ട്രീയ അട്ടിമറികൾ, പോൾ പോട്ടിന്റെ നിര്യാണം
ഖമർ റൂഷ് വിട്ടു നിന്നെങ്കിലും 1993 മേയ് 25-ന് കംബോഡിയയിൽ തെരഞ്ഞെടുപ്പു നടന്നു.
90% ജനങ്ങൾ വോട്ടു രേഖപ്പെടുത്തി.
പക്ഷെ നിർണ്ണായക ഭൂരിപക്ഷം ഒരു പാർട്ടിക്കും ലഭിച്ചില്ല.
നരോദം സിഹാനൂക് വീണ്ടും രാജപദവിയേറ്റു.
FUCINPEC ഉം CPP യും ഒത്തു ചേർന്ന്  രണ്ടു പ്രധാനമന്ത്രിമാരുളള കൂട്ടുമന്ത്രിസഭ  നിലവിൽ വന്നു.
FUCINPEC – ൻറെ നേതാവ് നരോദം രണരിദ്ധ് ഒന്നാമനും, CPP-യുടെ നേതാവ് ഹുൺ സെൻ രണ്ടാമനും.
കൂട്ടു മന്ത്രിസഭയിൽ താമസിയാതെ വിളളലുകൾ വീണു.
1997 ജൂലൈയിൽ, ഹുൺ സെൻ നൊരോദം രണരിദ്ധിനെ സ്ഥാനഭൃഷ്ടനാക്കി, ഖമർ റൂഷുമായി രഹസ്യസഖ്യത്തിലേർപ്പെട്ടു എന്നതായിരുന്നു ആരോപണം .
ലോകസമൂഹത്തിൽ കംബോഡിയ വീണ്ടും ഒറ്റപ്പെട്ടു.
ഐക്യരാഷ്ട്രസഭ കംബോഡിയയുടെ അംഗത്വം മരവിപ്പിച്ചു.
എല്ലാ വിധ സാമ്പത്തിക സഹായങ്ങളും നിർത്തലാക്കി .
ഹുൺ സെന്നിന്റെ ഭരണകൂടം ഖമർ റൂഷ് താവളങ്ങളെ ഒന്നടങ്കം നശിപ്പിക്കാനുളള ഉദ്യമത്തിലേർപ്പെട്ടു.
ഖമർ റൂഷ് പ്രസ്ഥാനവും കോളിളക്കങ്ങളിലൂടെ കടന്നു പോകുന്ന കാലഘട്ടമായിരുന്നു.
1998 ഏപ്രിൽ 15-ന് പോൾ പോട്ട് നിര്യാതനായി.
1998-ലെ തെരഞ്ഞെടുപ്പ്
ഹുൺ സെന്നിന്റെ സി.പി.പിക്ക്  എതിരായി ഒരു മുന്നണി രൂപം കൊണ്ടു, ദേശീയ ഐക്യമുന്നണി, NUF ( National United Front ) രണരിദ്ധിന്റെ FUCINPEC ഉം സാം റെയ്ൻസിയുടെ  സാം റെയിൻസി പാർട്ടിയുമായിരുന്ന മുന്നണിയിലെ മുഖ്യ ഘടകകക്ഷികൾ.
ജൂലൈയിൽ നടന്ന തെരഞ്ഞെടുപ്പിൽ സി.പി.പിക്ക് 64 സീറ്റുകൾ കിട്ടിയെങ്കിലും തനിച്ച് സർക്കാർ രൂപികരിക്കാനുളള ഭൂരിപക്ഷമുണ്ടായിരുന്നില്ല.
അനുനയ ചർച്ചകൾ നവമ്പർ വരെ നീണ്ടു.
വീണ്ടും കൂട്ടു മന്ത്രിസഭ നിലവിൽ വന്നു.
ഡിസമ്പറിൽ ഖമർറൂഷിലെ  മുതിർന്ന നേതാക്കന്മാർ ഖിയു സംഫൻ, നുവോൺ ചീയുമടക്കം ഭൂരിഭാഗം അംഗങ്ങളും, സർക്കാറിനു കീഴടങ്ങിയതോടെ ഖമർ റൂഷ് നാമാവശേഷമായി.
കംബോഡിയ: ഇരുപത്തൊന്നാം നൂറ്റാണ്ടിൽ
2003, 2008, എന്നീ വർഷങ്ങളിൽ നടന്ന പൊതു തിരഞ്ഞെടുപ്പുകളി സി.പി.പി സ്വന്തം നിലക്ക് സർക്കാർ രൂപികരിക്കാനുളള ഭൂരിപക്ഷം നേടി.
ഓരോ തവണയും ഹുൺ സെൻ തന്നെ പ്രധാമന്ത്രി പദമേറ്റു.
2004-ൽ ആരോഗ്യപരമായ കാരണങ്ങളാൽ നരോദം സിഹാനൂക്  സ്ഥാനത്യഗം ചെയ്തു.
നൊരോദം സിഹാമൊണി രാജപദവിയേറ്റു.
2013-ൽ നടന്ന തെരഞ്ഞെടുപ്പിൽ ഹുൺസെന്നിന്റെ പാട്ടിക്ക് കാര്യമായ  ക്ഷീണം സംഭവിച്ചുവെങ്കിലും സർക്കാർ രൂപകരിക്കാനുളള ഭൂരിപക്ഷം കിട്ടി അങ്ങനെ 1985-മുതൽ ഹുൺ സെൻ പ്രധാനമന്ത്രിയായി തുടരുന്നു.
ലോകപൈതൃകസ്മാരകം
ലോകപൈതൃകസ്മാരകമായി യുനെസ്കോ പ്രഖ്യാപിച്ച അങ്കോർവാറ്റ് ക്ഷേത്രം കംബോഡിയയിലാണ് സ്ഥിതി ചെയ്യുന്നത്.
അവലംബം ↑ Cambodian National Institute of Statistics , accessed 6 June 2012.
1 2 3 4 ↑ ↑ 1 2 3 4 5 6 7 8 9 10 11 1 2 3 ↑ Chandler, David P. (1992) History of Cambodia .
Boulder, CO: Westview Press, ISBN 0813335116 1 2 3 4 5 6 7 8 9 10 11 Kambuja Desa An Ancient Hindu Colony in Cambodia by R.C. Majumdar ↑ ↑ വാറ്റ് ഫൂ ↑ Shrestapura ↑ ↑ സിഹാനൂക് ↑ ഖമർ റൂഷ് ↑ ഖമർറൂഷിന്റെ പതനം ↑ ↑ പാരിസ് ഉടമ്പടി ↑ സമാധാന കരാറുകൾ ↑ 1997 ജൂലൈ സംഭവങ്ങൾ ↑ Cambodian Elections 2013, New York Tines accessed 18 June 2014 Cambodia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കംബോഡിയയിലെ കൊലക്കളങ്ങൾ ഇംഗ്ലീഷ് വിലാസം https://ml.wikipedia.org/wiki/Killing_Fields
കംബോഡിയയിലെ ആഭ്യന്തരയുദ്ധത്തിനു (1970–1975) ശേഷം ഉടൻതന്നെ, 1975 മുതൽ 1979 വരെ കംബോഡിയ ഭരിച്ച ഖമർ റൂഷ് ഭരണം പത്തുലക്ഷത്തിലധികം ആൾക്കാരെ കൊലപ്പെടുത്തി മറവുചെയ്ത വിവിധസ്ഥലങ്ങളെ സൂചിപ്പിക്കാനായി ഉപയോഗിക്കുന്ന പേരാണ് കംബോഡിയയിലെ കൊലക്കളങ്ങൾ (Killing Fields) .
ഭരണാധികാരികൾ തന്നെ നടപ്പിൽ വരുത്തിയ വംശഹത്യയായി ഇത് കരുതപ്പെടുന്നു ( കംബോഡിയയിലെ വംശഹത്യ )
20000 -ത്തോളം കൂട്ടക്കുഴിമാടങ്ങൾ പരിശോധിച്ച യേൽ സർവ്വകലാശാലയിലെ വിദഗ്ദ്ധരുടെ കണക്കുപ്രകാരം കൂട്ടക്കൊലയ്ക്ക് ഇരയായവർ കുറഞ്ഞത് 1386734 പേർ ഉണ്ടാവുമെന്നാണ്.
ഖമർ റൂഷിന്റെ നയങ്ങൾ കൊണ്ടും, അതുമൂലമുള്ള പട്ടിണിയും രോഗങ്ങളും കൂടി കണക്കിലെടുത്താൽ 1975 -ൽ ആകെയുണ്ടായിരുന്ന ജനസംഖ്യയായ 80 ലക്ഷത്തിൽ 17 മുതൽ 25 ലക്ഷം പേർ വരെ കൊല്ലപ്പെട്ടിട്ടുണ്ടാവാമെന്നാണ് കണക്ക്.
1979 -ൽ വിയറ്റ്‌നാം ആക്രമണം നടത്തുകയും ഖമർ റൂഷിനെ തകർക്കുകയും ചെയ്തു.
വംശഹത്യ
തങ്ങൾക്കു സംശയം തോന്നുന്ന എല്ലാവരെയും, മുൻ ഗവണ്മെന്റുമായോ വിദേശ ഗവണ്മെന്റുമായോ എന്തെങ്കിലും ബന്ധമുള്ളവരെയും ബുദ്ധിജീവികളെയും പ്രൊഫഷണലുകളെയും വിയറ്റ്നാം വംശജർ, ചൈനീസ് വംശജർ, ചാമുകൾ, കംബോഡിയയിലെ ക്രിസ്ത്യാനികൾ, ബുദ്ധസന്യാസിമാർ എന്നിവരെല്ലാം തിരഞ്ഞുപിടിച്ച കൊനന്നുതീർക്കപ്പെട്ടവരില്പ്പെടും.
അതിനാൽ പോൾപ്പോട്ടിനെ വംശഹത്യയുടെ സ്വേച്ഛാധിപതി (genocidal tyrant) എന്നു വിളിക്കുന്നു.
ശീതയുദ്ധകാലത്തെ ഏറ്റവും ശുദ്ധമായ വംശഹത്യയാണ് കംബോഡിയയിൽ നടന്നതെന്ന് മാർട്ടിൻ ഷാ പറയുന്നു.
അവലംബം പുറത്തേക്കുള്ള കണ്ണികൾ Killing Fields എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കംബോഡിയയിലെ വിദ്യാഭ്യാസം
കംബോഡിയയിലെ വിദ്യാഭ്യാസം അവിടത്തെ സർക്കാർ നിയന്ത്രണത്തിലാണ്.
രാജ്യവ്യാപകമായ വിദ്യാഭ്യാസം രാഷ്ട്രം നിയന്ത്രിക്കുന്നു.
അതുപോലെ, പ്രവിശ്യകളിലെ വിദ്യാഭ്യാസം പ്രവിശ്യാസർക്കരിനു കീഴിലുള്ള വിദ്യാഭ്യാസ ഡിപ്പാർട്മ്മെന്റ് ആണ് നിയന്ത്രിക്കുന്നത്.
കംബോഡിയയിലെ നിയമപ്രകാരം എല്ലാ കുട്ടികയുടെയും വിദ്യാഭ്യാസാവകാശത്തിൽ തുല്യ അവസരം ലഭ്യമാകണം.
(Article 66).
സ്റ്റേറ്റ് ആണ് പൊതുസ്വകാര്യ വിദ്യാഭ്യാസ സ്ഥാപനങ്ങളെ നിയന്ത്രിക്കുന്നത് (Article 67).
കംബോഡിയൻ വിദ്യാഭ്യാസ സമ്പ്രദായത്തിൽ പ്രീസ്കൂൾ, പ്രാഥമികവിദ്യാലയം, പൊതു സെക്കന്ററി വിദ്യാലയം, ഉന്നതവിദ്യാഭ്യാസം, അനൗപചാരിക വിദ്യാഭ്യാസം എന്നിവ അടങ്ങിയിരിക്കുന്നു.
വിദ്യാഭ്യാസസമ്പ്രദായത്തിൽ, കായികവികസനം, വിവരവിനിമയസാങ്കേതികവിദ്യ, ഗവേഷണവും വികസനവും, അടങ്ങിയിട്ടുണ്ട്.
2011 ൽ പ്രാഥമിക വിദ്യാഭ്യാസരംഗത്ത് 96% പേരും പഠിച്ചുവരുന്നു.
ലോവർ സെക്കന്ററി സ്കൂളുകൾ 34%വും.
ഇംഫാൽ ഇംഗ്ലീഷ് വിലാസം https://ml.wikipedia.org/wiki/Imphal ഇംഫാൽ ഇംഫാൽ 24°49′N 93°57′E ﻿ / ﻿ 24.82°N 93.95°E ﻿ / 24.82; 93.95 ഭൂമിശാസ്ത്ര പ്രാധാന്യം മഹാനഗരം രാജ്യം ഇന്ത്യ സംസ്ഥാനം മണിപ്പൂർ ഭരണസ്ഥാപനങ്ങൾ കോർപ്പറേഷൻ മെയർ വിസ്തീർണ്ണം ചതുരശ്ര കിലോമീറ്റർ ജനസംഖ്യ 217,275 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 795xxx + സമയമേഖല UTC +5:30 പ്രധാന ആകർഷണങ്ങൾ
മണിപ്പൂർ സംസ്ഥാനത്തിന്റെ തലസ്ഥാനമാണ്‌ ഇംഫാൽ ( pronunciation ⓘ ഹിന്ദി :इंफाल ).
നഗരത്തിൽ ഒരു പഴയ കൊട്ടാരത്തിന്റെ (കാങ്ങ്ല കൊട്ടരം) അവശിഷ്ടങ്ങളും പോളോ കളിക്കളവും സ്ഥിതിചെയ്യുന്നു.
ലോകത്തിലെ ഏറ്റവും പുരാതനമായ പോളോ കളിക്കളമാണിതെന്നു കരുതപ്പെടുന്നു.
ഇതിനടുത്തായാണ്‌ മണിപ്പൂർ സ്റ്റേറ്റ്‌ മ്യൂസിയം നിലകൊള്ളുന്നത്‌.
1944 -ൽ രണ്ടാം ലോകമാഹായുദ്ധകാലത്ത്‌ ഇവിടെയും കൊഹിമയിലും നടന്ന യുദ്ധങ്ങളിലാണ്‌ ജാപ്പനീസ്‌ സൈന്യം ആദ്യമായി പരാജയപ്പെട്ടത്‌.
ഇംഫാൽ
ഇന്ത്യയുടെ കിഴക്കേയറ്റത്ത്‌ സ്ഥിതിചെയ്യുന്ന പ്രദേശങ്ങളിലൊന്നായ ഇംഫാൽ ഉത്തര അക്ഷാംശം 24.82 രേഖാംശം 93.95 സമുദ്രനിരപ്പിൽനിന്നും 786 മീറ്റർ ഉയരത്തിലായാണ്‌ സ്ഥിതിചെയ്യുന്നത്‌.
നഗരത്തിനു സമീപമുള്ള കുന്നിൻപ്രദേശങ്ങളിൽനിന്നും ഉത്ഭവിക്കുന്ന ചെറിയ നദികളായ ഇംഫാൽ നദി , ഇരിൽ നദി , സെക്മൈ നദി , തൗബൽ നദി , ഖുൻഗ നദി ഇന്നിവ ഇംഫാൽ താഴ്‌ വരയിലൂടെ ഒഴുകുന്നു.
ഇംഫാൽ പോളോ കളിക്കളം അവലംബം ↑ http://web.archive.org/web/20040616075334/www.censusindia.net/results/town.php?stad=A state5=999 ↑ http://www.fallingrain.com/world/IN/17/Imphal.html Falling Rain Genomics, Inc - Imphal പുറത്തേക്കുള്ള കണ്ണികൾ Imphal West Archived 2011-09-27 at the Wayback Machine .
Imphal East Archived 2020-06-08 at the Wayback Machine .
മണിപ്പൂരിന്റെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഇംറുൽ ഖൈസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(ഏപ്രിൽ 2018) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഇംറുൽ ഖൈസ് (Arabic: امرؤ القيس بن حُجر بن الحارث الكندي) ആറാം നൂറ്റാണ്ടിലെ അറബി കവികളിൽ പ്രമുഖനായിരുന്നു.
ക്രി, 501 ൽ കിൻദ ഗോത്രത്തിൽ ജനനം.
പിതാവ് ഹുജ്റ് ബിൻ ഹാരിസ് നജ്ദിലെ രാജാവായിരുന്നു.
അറബി ചരിത്രത്തിലെ ഏറ്റവും മഹാനായ കവിയായിട്ടാണ് അദ്ദേഹം അറിയപ്പെടുന്നത്.
മരണം ക്രി.
540 ൽ.
ഇംപെക്‌സ്
കേരളത്തിലെ ഒരു ഇലക്ട്രോണിക്സ് കമ്പനിയാണ് ഇംപെക്‌സ് .
മലപ്പുറത്തെ മഞ്ചേരിയിലായിരുന്നു ഇതിന്റെ തുടക്കം.
ചെറിയ മുതൽ മുടക്കിൽ ആരംഭിച്ച ഇൻവെർട്ടർ ഉൽപന്നങ്ങളുടെ കച്ചവടമായിരുന്നു ഇംപെക്സിന്റെ തുടക്കം.
പിന്നീട് രാജ്യത്തിനകത്തും പുറത്തും നിർമ്മാണ കേന്ദ്രങ്ങളും വിൽപന ശാലകളുമുള്ള വലിയ വ്യാപാര ശൃംഖലയായി ഇംപെക്‌സ് വളർന്നു.
ടോൾ ഫ്രീ നമ്പറിലൂടെ ഉപഭോക്താക്കൾ പരാതി അറിയിച്ചാൽ 24 മണിക്കൂറിനുള്ളിൽ പ്രശ്‌നങ്ങൾ പരിഹരിക്കുന്ന വിൽപനാനന്തര സേവനമാണ് ഇംപെക്‌സിനെ ജനകീയമാക്കിയത്.
1996 മെയ് 8 ന് ആരംഭിച്ച കമ്പനി, ചെറിയ യുപിഎസ് നിർമ്മാണ യൂണിറ്റിൽ നിന്നാണ് ഒരു രാജ്യാന്തര കമ്പനിയായി ഇംപെക്‌സ് വളർന്നത്.
ഇലക്ട്രോണിക്‌സ്, ഗൃഹോപകരണ വിപണിയിലെ മുൻനിര ബ്രാന്റാണ് ഇപ്പോള് ഇംപെക്‌സ്.
ഇംപെക്സിന്റെ എം.ഡി മഞ്ചേരി സ്വദേശിയായ സി. നുവൈസ് ആണ്.
യുപിഎസ് വിൽപനയിൽ തുടങ്ങി ഇൻഡക്‌ഷൻ കുക്കർ നിർമ്മാണം പിന്നിട്ട്, കേരളത്തിൽ സ്വന്തമായി എൽഇഡി ടിവി നിർമ്മാണശാല വരെ എത്തിനിൽക്കുന്നു ഇംപെക്സ് ഇന്ന്.
ചൈനയിലാണ് ഉൽപന്നങ്ങളുടെ പ്രധാന നിർമ്മാണ കേന്ദ്രം.
കേരളം, തമിഴ്‌നാട്, കർണാടക എന്നിവിടങ്ങളിലും നിർമ്മാണ യൂണിറ്റുകളുണ്ട്.
ഇന്ത്യ, സൗദി അറേബ്യ, യുഎഇ എന്നീ രാജ്യങ്ങളാണ് പ്രധാന വിപണി.
ബെംഗളൂരു പ്ലാന്റിൽ പ്രതിദിനം 3500 പ്രഷർ കുക്കറുകളും 5000 നോൺസ്റ്റിക് പാത്രങ്ങളും നിർമ്മിക്കുന്നു.
അത്യാധുനിക ഓട്ടമേറ്റഡ്, റോബോട്ടിക് സംവിധാനങ്ങളുള്ള രാജ്യത്തെ അഞ്ച് നോൺസ്റ്റിക്‌വെയർ – പ്രഷർ കുക്കർ ഉൽപാദന പ്ലാന്റുകളിലൊന്നാണ് ഇത്.
കൊച്ചിയിൽ എൽഇഡി ടിവി പ്ലാന്റും ഗ്യാസ് സ്റ്റൗ ഫാക്ടറിയുമുണ്ട്.
കൊച്ചിയിലെ ടിവി പ്ലാന്റിന്റെ പ്രതിദിന ഉൽപാദനം 1500 എൽഇഡി ടിവികളാണ്.
കേരളത്തിൽ മാത്രം 3000 ഡീലർമാർ ഇംപെക്സിനുണ്ട്.
ഉൽപന്നങ്ങളെ കിച്ചൻ അപ്ലയൻസസ്, ഹോം എന്റർടെയിൻമെന്റ്, ഹൗസ്ഹോൾഡ് അപ്ലയൻസസ്, പേഴ്സനൽ അപ്ലയൻസസ് എന്നിങ്ങനെ നാലായി തിരിക്കാം.
മൊബൈൽ ബ്ലൂടൂത്ത് സ്പീക്കർ മുതൽ സ്മാർട്ട് അൾട്രാ എച്ച്ഡി ടിവി വരെയും പെഡസ്ട്രൽ ഫാൻ മുതൽ സ്മാർട്ട് എസി വരെയും ഇസ്തിരിപ്പെട്ടി മുതൽ ചിമ്നി വരെയും ട്രിമ്മർ മുതൽ സ്ട്രൈറ്റ്നർ വരെയുമുള്ള ഉൽപന്നങ്ങൾ.
വിപണിയിലെ വിജയം
ഓൺലൈൻ സ്റ്റോറുകളിൽ വിശ്വാസ്യതയും സേവനവും വഴി ‘ഗോൾഡ് സെല്ലർ’ പദവിയിൽ ഇംപെക്സ് എത്തി.
ചില പോർടലുകളുടെ ആകെ ഇലക്ട്രോണിക് അപ്ലയൻസസ് വിൽപനയുടെ 20 ശതമാനവും ഇംപെക്സ് ഉൽപനങ്ങളാണ്.
മികച്ച വിൽപനാനന്തര സേവനം വഴിയാണ് ഇംപെക്സ് വിപണി പിടിച്ചടക്കിയത്.
വിപണിയുള്ളിടങ്ങളിലെല്ലാം തുടർസേവനത്തിനായി കലക്‌ഷൻ സെന്ററുകളും 24 മണിക്കൂറിനകം സേവനവുമായി മികച്ച സർവീസ് ശൃംഖലയൊരുക്കാൻ തുടക്കത്തിലേ ശ്രദ്ധിച്ചു.
കേരളത്തിൽ മാത്രം 25 സേവന കേന്ദ്രങ്ങളും 400 ജീവനക്കാരും കമ്പനിക്കുണ്ട്.
രാജ്യാന്തര ബ്രാൻഡുകളിലുണ്ടായിരുന്ന ഗുണമേന്മാ എൻജിനീയർമാരാണ് ഇപ്പോൾ ഇംപെക്സിനൊപ്പമുള്ളത്.
ഇംപേഷ്യൻസ് ജോൺസിയാന ഇംഗ്ലീഷ് വിലാസം https://ml.wikipedia.org/wiki/Impatiens_johnsiana
ബൾസാമിനേസീ സസ്യകുടുംബത്തിലെ ഒരിനമാണ് ഇംപേഷ്യൻസ് ജോൺസിയാന ( ശാസ്ത്രീയനാമം : Impatiens johnsiana ) .
നിത്യഹരിത വനത്തിലെ മരങ്ങളിൽ പറ്റിപ്പിടിച്ചാണ് ഇവ വളരുന്നത്.
സമുദ്ര നിരപ്പിൽ നിന്ന് 1500-1700 മീറ്റർ ഉയരമുള്ള പ്രദേശങ്ങളിലാണ് ഇവ കാണപ്പെടുന്നത്.
കേരളത്തിലെ പരിസ്ഥിതി പ്രവർത്തകർക്ക് മാർഗദർശിയായിരുന്ന പ്രൊഫ. ജോൺസി ജേക്കബിന്റെ പേരിലാണ് ഈ സസ്യം അറിയപ്പെടുന്നത്.
വയനാട്ടിലെ ചെമ്പ്ര - വെള്ളാർമല മലനിരകളിലെ കാട്ടിമട്ടം പ്രദേശത്തു നിന്നാണ് ഈ സസ്യത്തെ കണ്ടെത്തിയത് .
സസ്യം 15 മുതൽ 22 സെന്റീമീറ്റർ വരെ ഉയരത്തിൽ വളരുന്നു.
പിങ്ക് നിറത്തിലുള്ള പൂക്കളാണ് ഇതിൽ ഉണ്ടാകുന്നത്.
ഒരു ചെടിയിൽ ഒരില മാത്രവും അപൂർവ്വമായി രണ്ടിലയും കാണപ്പെടുന്നു.
ജൂലൈ മുതൽ ഒക്ടോബർ വരെ മാത്രമേ ഈ സസ്യത്തെ കാണപ്പെടുന്നുള്ളു.
മഴക്കാലം ആരംഭിക്കുമ്പോൾ മണ്ണിലെ കിഴങ്ങിൽ നിന്നും വിത്തിൽ നിന്നും പുതിയ ചെടി മുളയ്ക്കുന്നു.
ഒരു കുലയിൽ പത്തിൽ താഴെ പൂക്കൾ ഉണ്ടാകുന്നു.
എറണാകുളം എസ്.എൻ.എം.കോളേജ് പ്രൊഫസർ.
സി.എൻ.സുനിൽ, തിരുവനന്തപുരം ട്രോപ്പിക്കൽ ബോട്ടാണിക്കൽ ഗാർഡനിലെ ശാസ്ത്രജ്ഞൻ ഡോ. ടി.ഷാജു, ജയേഷ് പി.ജോസഫ്, പയ്യന്നൂർ കോളേജിലെ ബോട്ടണി വിഭാഗം അസിസ്റ്റന്റ് പ്രൊഫ. ഡോ.എം.കെ.രതീഷ് നാരായണൻ, എന്നിവർ ഉൾപ്പെടുന്ന സംഘമാണ് ഈ സസ്യത്തെ കണ്ടെത്തിയത്.
100-ൽ താഴെ ചെടികളാണ് ഈ പ്രദേശത്ത് കണ്ടെത്തിയത്.
ഇംപെറേറ്റീവ് പ്രോഗ്രാമിംഗ് ഇംഗ്ലീഷ് വിലാസം https://ml.wikipedia.org/wiki/Imperative_programming പ്രോഗ്രാമിംഗ് മാതൃകൾ ആക്ഷൻ ഏജന്റ്-ഓറിയന്റഡ് അറേ-ഓറിയന്റഡ് ഓട്ടോമാറ്റ-ബേസ്ഡ് കൺകറന്റ് കമ്പ്യൂട്ടിംഗ് റിലേറ്റിവിസ്റ്റിക് പ്രോഗ്രാമിംഗ് ഡാറ്റാ-ഡ്രിവൺ ഡിക്ലറേറ്റീവ് (കോൺട്രാസ്റ്റ്: ഇംപറേറ്റീവ് ) ഫങ്ഷണൽ ഫങ്ഷണൽ ലോജിക്ക് പ്യൂവേർലി ഫങ്ഷണൽ ലോജിക് അബഡക്ടീവ് ലോജിക് ആൻസർ സെറ്റ് കൺകറണ്ട് ലോജിക് ഫങ്ഷണൽ ലോജിക് ഇൻഡക്ടീവ് ലോജിക് കൺസ്ട്രേയിന്റ് കൺസ്ട്രേയിന്റ് ലോജിക് കൺകറന്റ് കൺസ്ട്രെയിന്റ് ലോജിക് ഡാറ്റാഫ്ലോ ഫ്ലോ-ബേസ്ഡ് റിയാക്ടീവ് ഓൺടോളജി ഡിഫറൻഷ്യബിൾ ഡൈനാമിക്/സ്ക്രിപ്റ്റിംഗ് ഇവന്റ്-ഡ്രിവൺ ഫങ്ഷൻ-ലെവൽ (കോൺട്രാസ്റ്റ്: വാല്യൂ-ലെവൽ ) പോയിന്റ്-ഫ്രീ-സ്റ്റൈയിൽ കോൺകാറ്റെനെറ്റീവ് ജനറിക് ഇംപറേറ്റീവ് (കോൺട്രാസ്റ്റ്: ഡിക്ലറേറ്റീവ് ) പ്രോസീജറൽ ഒബജക്ട്-ഓറിയന്റഡ് പോളിമോർഫിക് ഇന്റക്ഷണൽ ലാങ്വേജ്-ഓറിയന്റഡ് ഡൊമൈൻ-സ്പെസിഫിക് ലിട്രേറ്റ് നാച്ചുറൽ-ലാങ്വേജ് പ്രോഗ്രാമിംഗ് മെറ്റാപ്രോഗ്രാമിംഗ് ഓട്ടോമാറ്റിക് ഇൻഡക്റ്റീവ് പ്രോഗ്രാമിംഗ് റിഫ്ലക്ടീവ് ആട്രിബ്യൂട്ട്-ഓറിയന്റഡ് മാക്രോ ടെംപ്ലേറ്റ് നോൺ-സ്ട്രക്ചേർഡ് (കോൺട്രാസ്റ്റ്: സ്ട്രക്ചേർഡ് ) അറേ നോൺഡിറ്റർമിനിസ്റ്റിക് പാരലൽ കംപ്യൂട്ടിംഗ് പ്രോസ്സസ്സ്-ഓറിയന്റഡ് പ്രോബബിലിസ്റ്റിക് ക്വാണ്ടം സെറ്റ്-തീയറിറ്റിക് സ്റ്റാക്-ബേസ്ഡ് സ്ട്രക്ചേർഡ് (contrast: നോൺ-സ്ട്രക്ചേർഡ് ) ബ്ലോക്ക്-സ്ട്രക്ചേർഡ് ഒബജക്ട്-ഓറിയന്റഡ് ആക്ടർ-ബേസ്ഡ് ക്ലാസ്സ്-ബേസ്ഡ് കൺകറണ്ട് പ്രോട്ടോടൈപ്പ്-ബേസ്ഡ് ബൈ സെപ്പറേഷൻ ഓഫ് കൺസേൺസ് : ആസ്പെറ്റ്-ഓറിയന്റഡ് റോൾ-ഓറിയന്റഡ് സബജക്ട്-ഓറിയന്റഡ് റികർസ്സീവ് സിമ്പോളിക് വാല്യൂ-ലെവൽ (കോൺട്രാസ്റ്റ്: ഫങ്ഷൻ-ലെവൽ ) ക സ തി
കമ്പ്യൂട്ടർ ശാസ്ത്രത്തിൽ , ഒരു പ്രോഗ്രാമിന്റെ സ്റ്റേറ്റിനെ മാറ്റുന്ന സ്റ്റേറ്റ്മെന്റുകൾ ഉപയോഗിക്കുന്ന ഒരു പ്രോഗ്രാമിംഗ് മാതൃകയാണ് ഇംപെറേറ്റീവ് പ്രോഗ്രാമിങ് (imperative programming).
സ്വാഭാവിക ഭാഷകളിലെ ഇംപെറേറ്റീവ് മൂഡ് കമാൻഡുകൾ എക്സ്പ്രസ് ചെയ്യുന്ന അതേ രീതിയിൽ തന്നെ, ഒരു ഇംപെറേറ്റീവ് പ്രോഗ്രാമിൽ കമ്പ്യൂട്ടറിന് പ്രവർത്തിക്കാനുള്ള കമാൻഡുകൾ അടങ്ങിയിരിക്കുന്നു.
പ്രോഗ്രാം എങ്ങനെ പ്രവർത്തിക്കുന്നു എന്ന് വിശദീകരിക്കുന്നതിൽ ഇംപെറേറ്റീവ് പ്രോഗ്രാമിംഗ് ഊന്നൽ നൽകുന്നു.
ഡിക്ലറേറ്റീവ് പ്രോഗ്രാമിംഗിന്(declarative programming) വിപരീതമായി ഈ പദം ഉപയോഗിക്കാറുണ്ട്.
പ്രോഗ്രാമിന്റെ റിസൾട്ട് എങ്ങനെ നേടാം എന്ന് വ്യക്തമാക്കാതെ ഒരു പ്രോഗ്രാമിന് വേണ്ടി എന്തെല്ലാം ചെയ്യണം എന്നാണ് ഇവിടെ ഊന്നിപ്പറയുന്നത്.
ഇംപെറേറ്റീവ് പ്രോഗ്രാമിംഗും, പ്രോസീജറൽ പ്രോഗ്രാമിംഗും
ഒന്നോ അതിലധികമോ പ്രോസീജറുകളിൽ നിന്ന് പ്രോഗ്രാം നിർമ്മിച്ചിരിക്കുന്ന ഒരുതരം അവശ്യ പ്രോഗ്രാമിംഗാണ് പ്രൊസീജറൽ പ്രോഗ്രാമിംഗ് ( സബ്റൂട്ടീനുകൾ അല്ലെങ്കിൽ ഫങ്ഷനുകൾ എന്നും വിളിക്കുന്നു).
പദങ്ങൾ പലപ്പോഴും പര്യായങ്ങളായി ഉപയോഗിക്കുന്നു.
എന്നാൽ നടപടിക്രമങ്ങളുടെ ഉപയോഗം അവശ്യ പ്രോഗ്രാമുകളിൽ എങ്ങനെ പ്രത്യക്ഷപ്പെടുന്നുവെന്നും അവ എങ്ങനെ നിർമ്മിക്കപ്പെടുന്നു എന്നതിനെ സ്വാധീനിക്കുന്നു.
ഹെവി പ്രൊസീജറൽ പ്രോഗ്രാമിംഗിൽ സ്റ്റേറ്റ് ചെയ്ഞ്ചുകൾ ലോക്കലൈസ് പ്രോസീജേഴസ് അല്ലെങ്കിൽ എക്സപ്ലിസിറ്റ് ആർഗ്യുമെന്റുകളിലേക്കായി പരിമിതപ്പെടുത്തിയിരിക്കുന്നു.
ഇത് സ്ട്രക്ച്ചറൽ പ്രോഗ്രാമിംഗിന്റെ ഒരു രൂപമാണ്.
1960 കളിൽ, നിർമ്മിത പരിപാടികളുടെ മൊത്തത്തിലുള്ള നിലവാരം മെച്ചപ്പെടുത്തുന്നതിനുള്ള സാങ്കേതിക വിദ്യയായി സ്ട്രക്ച്ചറൽ പ്രോഗ്രാമിങ്, മോഡുലാർ പ്രോഗ്രാമിംഗ് എന്നിവയെ പ്രോത്സാഹിപ്പിച്ചു.
ഒബ്ജക്റ്റ് ഓറിയെന്റഡ് പ്രോഗ്രാമിങ്ങിന്റെ ആശയങ്ങൾ ഉപയോഗിച്ച് ഈ അപ്രോച്ച് വിപുലീകരിക്കാൻ ശ്രമിക്കുന്നു.